钦定古今图书集成/历象汇编/乾象典/第051卷 > 天廪
## 钦定古今图书集成/历象汇编/乾象典/第051卷 > 天廪

按：《星经》阙，《史记天官书》《汉书天文志》俱不载。

按《晋书天文志》：“天廪四星，在昴南，一曰天廥，主蓄黍
稷以供飨祀，《春秋》所谓御廪”，此之谓也。

按：《隋书天文志》同。

按《宋史天文志》：“天廪四星，在昴宿南，一曰天廥，主蓄
黍稷以供享祀，《春秋》所谓御廪，此之象也。又主赏功，
掌九谷之要。”

按《观象玩占》，“天廪四星，在昴南，主蓄黍稷供享祀。一
曰天仓，主廪藏会计。”

按《历学会通》：“天廪主蓄积，养牺牲，亦主仓廪。”